text: шолақсай қостанай облысы науырзым ауданындағы ауыл, шолақсай ауылдық әкімдігі орталығы. аудан орталығы қарамеңді ауылынан қарай 65 км-дей жерде, бошай тауының солтүстік етегінде орналасқан. іргесі 1901 жылы қаланған. 1975 жылы ауыл астық өсіретін «шолақсай» кеңшарының орталығына айналды. 1996 жылы кеңшар негізінде жауапкершілігі шектеулі серіктестік құрылды.. 1999 жылы ауылдың тұрғындары 1791 адам (874 ер адам және 917 әйел адам) болса, 2009 жылы 1780 адамды (861 ер адам, 919 әйел адам) құрады.